Henri Matisse

She ellyneyr sooilley Frangagh va Henri Émile Benoît Matisse (31 Nollick 1869 – 3 Sauin 1954). Ta enney mie er er son yn ymmyd ren eh jeh daaghyn as y linneydeyrys flaaoil as bunneydagh v'echey. She linneyder, jantagh prentyn, as jallooder v'eh, agh she myr peinteyr t'eh ny share er enney.
Ta Matisse coontit dy mennick, goll rish Pablo Picasso, myr fer jeh ny h-ellyneyryn chur rish lhiassaghyn bun-chaghlaaee ayns ny h-ellynyn sooilley car ny jeihaghtyn leah jeh'n feedoo eash, as eh freggyrtagh er son lhiassaghyn mooarey scanshoil 'sy pheintal as 'sy jallooderys.

Chur y daaghys jeean ayns e obbraghyn ren eh peintal eddyr 1900 as 1905 imraaghyn rish myr fer jeh ny Fauveyn (Frangish son "beishtyn feie"). Va ram jeh ny h-obbraghyn share echey crooit 'sy jeihaght lurg 1906, tra lhiassee eh mod gyere chur trimmid er cummaghyn rea as patternyn jesheenagh. Ayns 1917, darree eh dys fo-valley Nice er Côte d'Azur, as chur mod lhaggit yn obbyr echey car ny 1920yn moylley cremeydagh rish myr pohllder y tradishoon classicagh 'sy pheintal Rangagh.Wattenmaker, Richard J.; Distel, Anne, et al. (1993). Great French Paintings from the Barnes Foundation. York Noa: Alfred A. Knopf. 0-679-40963-7. p. 272 Lurg 1930, ren eh doltey aashaghey ny s'trimmey jeh'n chummey. Tra chur yn aslaynt lhiettrimys er y pheintal echey, chroo eh corpane d'obbraghyn ayns mean y chollage pabyr giarit.

Chossyn e vainshteraght da er insh trome-cheayllagh ny daaghyn as y linneeaght, va taishbynit ayns corpane d'obbraghyn va jeant harrish lieh-cheead bleeaney, enney myr ard-er 'syn elleyn noa-emshiragh.Magdalena Dabrowski Department of Nineteenth-Century, Modern, and Contemporary Art, The Metropolitan Museum of Art Source: Henri Matisse (1869–1954) | Thematic Essay | Heilbrunn Timeline of Art History | The Metropolitan Museum of Art Feddynit magh er 30 Mean Souree 2010.

Imraaghyn

Kianglaghyn magh

 Musée Matisse Nice


Ronney:Ruggyryn 'sy vlein 1869
Ronney:Baaseyn 'sy vlein 1954
Ronney:Fauvaght
Ronney:Peinteyryn firryn Frangagh
Ronney:Jallooderyn firryn Frangagh
Ronney:Jantee phrentyn Rangagh
Ronney:Mooinjer Matisse
Ronney:Peinteyryn noa-emshiragh
Ronney:Deiney ass Le Cateau-Cambrésis
Ronney:Peinteyryn eear-impressionagh
Ronney:Scoill Phaarys